### Resume

JURA har anmodet om en lokalplan for området i den nordlige del af Nicoline Rasmussen, som ligger øst for [adresse]. Lokalplanen sikre muligheden for udstykning af grunde til boligformål. Området ligger i dag som landbrugsjord med omkringliggende marker og natur. Der planlægges for primært åben-lav bebyggelse, men også tæt-lav kan være en mulighed. Arealet er ca 2,6 ha. og der er planer om ca. 17 grunde på ca. 1.000 m2.

### Sagsfremstilling

Lokalplanens indhold

![](data:image/png;base64...)

Figur 1: Kort over lokalplanområdet.

Området ligger nord for [adresse] og ligger i dag som landbrugsjord. JURA har anmodet om udarbejdelse af en lokalplan til boligformål.

Der opkøbes et areal på ca. 2,6 ha., hvor der tiltænkes at udvikle ca. 17 parcelhusgrunde på ca 1.000 m2. Mulighederne for en kombination af åben-lav og tæt-lav bebyggelse skal afklares efterfølgende.

Området skråner svagt mod nord, og derfor planlægges der for et regnvandsbassin i det nordøstlige hjørne.

Landejendommen øst for lokalplanområdet har en overkørselsret via markvejen i syd, hvorfor der planlægges vejadgang til lokalplanområdet via denne.

Området er omfattet af eksisterende kommuneplanramme nr. 23.B.5 som udlægger området til boligformål. Lokalplanen udarbejdes i overensstemmelse med kommuneplanrammen.

Vurdering af afledte konsekvenser

Der bliver ikke udarbejdet en helhedsvurdering, da planen ikke ligger indenfor et område med udfordringer.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

[adresse]

Lokalplanområdet er privatejet og overføres fra land- til byzone. Der underskrives ikke en frafaldserklæring, og kommunen har derfor overtagelsespligt.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1396 igangsættes. |

### Beslutning

Godkendt.